Komission asetus (EY) N:o 1433/2000, annettu 30 päivänä kesäkuuta 2000, Virosta, Latviasta ja Liettuasta peräisin olevan naudanlihan tariffikiintiöiden soveltamista koskevista yksityiskohtaisista säännöistä 1 päivän heinäkuuta 2000 ja 30 päivän kesäkuuta 2001 välisenä ajanjaksona annetun asetuksen (EY) N:o 1173/2000 muuttamisesta



Virallinen lehti nro L 161 , 01/07/2000 s. 0056 - 0058



Komission asetus (EY) N:o 1433/2000, annettu 30 päivänä kesäkuuta 2000, Virosta, Latviasta ja Liettuasta peräisin olevan naudanlihan tariffikiintiöiden soveltamista koskevista yksityiskohtaisista säännöistä 1 päivän heinäkuuta 2000 ja 30 päivän kesäkuuta 2001 välisenä ajanjaksona annetun asetuksen (EY) N:o 1173/2000 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1) ja erityisesti sen 32 artiklan 1 kohdan, ottaa huomioon Euroopan yhteisöjen ja niiden jäsenvaltioiden sekä Liettuan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä 18 päivänä toukokuuta 1998 tehdyn neuvoston päätöksen 98/677/EY(2) ja erityisesti sen 2 artiklan, ottaa huomioon Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen ja Uruguayn kierroksen maataloutta koskevien neuvottelujen tulosten, mukaan lukien voimassa olevan etuusjärjestelyn parannukset, huomioon ottamiseksi tehdyn pöytäkirjan tekemisestä 18 päivänä toukokuuta 1998 tehdyn neuvoston päätöksen 1999/790/EY(3) ja erityisesti sen 2 artiklan, ottaa huomioon tietyille maataloustuotteille yhteisön tariffikiintiöinä annettavista tietyistä myönnytyksistä ja Viron kanssa tehdyssä Eurooppa-sopimuksessa määrättyjen tiettyjen maatalousmyönnytysten autonomisesta ja väliaikaisesta mukauttamisesta 19 päivänä kesäkuuta 2000 annetun neuvoston asetuksen (EY) N:o 1349/2000(4) ja erityisesti sen 1 artiklan 3 kohdan, sekä katsoo seuraavaa: (1) Kolmen Baltian maan kanssa tehdyillä Eurooppa-sopimuksilla avatun vuotuisen tariffikiintiön mukaisen, tiettyjä naudanliha-alan tuotteita koskevan tuonnin osalta asetuksessa (EY) N:o 1349/2000 säädetään, että kyseiset Virosta peräisin olevat tuotteet vapautetaan yhteisessä tullitariffissa vahvistetuista tulleista 1 päivästä heinäkuuta 2000. Tämän vuoksi olisi muutettava Viron osalta Virosta, Latviasta ja Liettuasta peräisin olevan naudanlihan tariffikiintiöiden soveltamista koskevista yksityiskohtaisista säännöistä 1 päivän heinäkuuta 2000 ja 30 päivän kesäkuuta 2001 välisenä ajanjaksona 31 päivänä toukokuuta 2000 annetun komission asetuksen (EY) N:o 1173/2000(5) asiaa koskeva säännös. (2) Tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1173/2000 seuraavasti: 1) Korvataan 1 artiklan 2 kohta seuraavasti: "2. Edellä olevassa 1 kohdassa mainittujen määrien osalta - yhteisessä tullitariffissa vahvistettuja tulleja alennetaan 80 prosenttia, kun on kyse Liettuan ja Latvian alkuperätuotteista, - yhteisessä tullitariffissa vahvistettuja tulleja ei kanneta, kun on kyse Viron alkuperätuotteista." 2) Korvataan liite I tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 2000. Komission puolesta Franz Fischler Komission jäsen (1) EYVL L 160, 26.6.1999, s. 21. (2) EYVL L 321, 30.11.1998, s. 1. (3) EYVL L 317, 10.12.1999, s. 1. (4) EYVL L 155, 28.6.2000, s. 1. (5) EYVL L 131, 1.6.2000, s. 25. LIITE "LIITE I Faksi: (32-2) 296 60 27 Asetuksen (EY) N:o 1173/2000 soveltaminen Järjestysnumero 09.4561 >PIC FILE= "L_2000161FI.005803.EPS">"